《甘翁六十寿诗和乃弟几山司空韵二首 其二》
明代·孙承恩

文物衣冠见俊庞，堂开寿域敞云窗。案供遥借支矶石，酒酿平添濯锦江。

洞里花明春冉冉，膝前莱舞玉双双。青城翠壁神仙窟，名胜从来说此邦。

作者简介：（1485—1565）松江华亭人，字贞父(甫)，号毅斋。孙衍子。正德六年进士。授编修，历官礼部尚书，兼掌詹事府。嘉靖三十二年斋宫设醮，以不肯遵旨穿道士服，罢职归。文章深厚尔雅。工书善画，尤擅人物。有《历代圣贤像赞》、《让溪堂草稿》、《鉴古韵语》。